4 तक काम पर लौटने का नोटिस, शो कॉज
डीसीमनोज कुमार ने बुधवार को रांची के अंचल कार्यालयों में कार्यरत 160 राजस्व कर्मचारियों को नोटिस जारी करते हुए 4 मार्च तक काम पर लौटने का निर्देश दिया है। उन्होंने सभी कर्मचारियों को शो कॉज जारी करते हुए पूछा है कि आपकी हड़ताल को सेवा आचार संहिता का उल्लंघन मानते हुए क्यों नहीं कार्रवाई की जाए। डीसी द्वारा नोटिस जारी किए जाने के बाद हड़ताली कर्मचारियों ने अपने आंदोलन को और अधिक तेज करने की घोषणा कर दी है।
बुधवार को राजभवन के समक्ष धरना पर बैठे झारखंड राज्य भूमि सुधार कर्मचारी संघ के महामंत्री भरत सिन्हा ने कहा कि 11 सूत्री मांगों के समर्थन में 6 मार्च को राजस्व, निबंधन एवं भूमि सुधार मंत्री के आवास का घेराव किया जाएगा। 9 मार्च को विभागीय सचिव के आवास, 15 मार्च को वित्त सचिव के आवास और 18 मार्च को मुख्य सचिव के आवास के समक्ष भिक्षाटन किया जाएगा। मौके पर हरेंद्र कुमार सिंह, सुधांशु पाठक, हसीबुल हसन अंसारी, संतोष उरांव सहित अन्य कर्मचारी उपस्थित थे।
आय आवासीय सर्टिफिकेट के लिए भटक रहे स्टूडेंट्स
अंचलकार्यालयों में जाति, आय और आवासीय सर्टिफिकेट के लिए आम लोग भटक रहे हैं। डीसी ने अंचल कार्यालयों में जनसेवक के माध्यम से सर्टिफिकेट बनवाने का निर्देश दिया था, लेकिन अभी तक कहीं भी यह व्यवस्था नहीं शुरू हुई। सबसे अधिक परेशानी रांची शहरी क्षेत्र के लोगों को हो रही है। क्योंकि विभिन्न प्रतियोगिता परीक्षा की तैयारी करने वाले स्टूडेंट्स सर्टिफिकेट के अभाव में आवेदन नहीं कर पा रहे हैं।
hin_Deva hin_Deva hin_Deva hin_Deva hin_Deva